|  |  |
| --- | --- |
|  | Έδεσσα 19-03-2018 Αρ. πρωτ.: 3277**Προς:** Σχολεία της χώρας (μέσω των Δ/νσεων Δ.Ε.)  |
| ΕΛΛΗΝΙΚΗ ΔΗΜΟΚΡΑΤΙΑΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ |
| ΠΕΡΙΦΕΡΕΙΑΚΗ ΔΙΕΥΘΥΝΣΗ ΠΡΩΤΟΒΑΘΜΙΑΣ ΚΑΙ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣΚΕΝΤΡΙΚΗΣ ΜΑΚΕΔΟΝΙΑΣΔΙΕΥΘΥΝΣΗ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣΠΕΛΛΑΣ |
| Τμήμα Α΄ | : | Εκπαιδευτικών Θεμάτων |
| Ταχ. Δ/νση | : | Εγνατίας 91 |
| Τ.Κ. - Πόλη | : | 58 200 Έδεσσα |
| Πληροφορίες | : | Ε. Νικολαΐδου |
| Τηλέφωνο | : | 2381021805 |
| Fax | : | 2381026414 |
| Email | : | mail@dide.pel.sch.gr |
| Ιστοσελίδα | : | http://dide.pel.sch.gr |

|  |  |
| --- | --- |
| **Θέμα:** | **Παράταση προθεσμίας υποβολής συμμετοχής στη διημερίδα «Εκπαίδευση και Λαογραφία»** |
| **Σχετ.:** | **α) Αρ. πρωτ. 56930/Δ2/03-04-2017/ΥΠΠΕΘ****β) Αρ. πρωτ. 1390/07-02-2018 έγγραφό μας****γ) Αρ. πρωτ. 2725/07-03-2018 έγγραφό μας**  |

Σε συνέχεια (α) και (β) σχετικών, σας υπενθυμίζουμε ότι η ΔΔΕ Πέλλας διοργανώνει **στις 24 και 25 Απριλίου 2018** διημερίδα στην Αριδαία Πέλλας με θέμα: **«Εκπαίδευση και Λαογραφία»** με συμμετοχή σχολικών μονάδων από διάφορες περιοχές της χώρας.

Μέσω της διημερίδας, θα δοθεί έμφαση στην ανάλυση όψεων του λαϊκού πολιτισμού (κοινωνική συγκρότηση, ήθη και έθιμα, χοροί, λαϊκή λογοτεχνία, υλικός πολιτισμός/λαϊκή τέχνη) που εμπεριέχονται σε πολλά αντικείμενα που διδάσκονται μέσα από μαθήματα του Αναλυτικού Προγράμματος (νεοελληνική γλώσσα και λογοτεχνία, ιστορία, περιβαλλοντική εκπαίδευση, μουσική, φυσική αγωγή, εικαστικά, κοινωνική και πολιτική αγωγή, θεατρική αγωγή κ.λπ.).

Ειδικότερα, το πρόγραμμα της διημερίδας περιλαμβάνει :

**α.** 1η Πανελλήνια Συνάντηση Μαθητικών Σχημάτων Παραδοσιακών Χορών.

**β.** Ταυτόχρονη παρουσίαση από τα συμμετέχοντα σχολεία - σε ειδικά περίπτερα - στοιχείων του λαϊκού πολιτισμού (π.χ. φορεσιές, είδη λαϊκής τέχνης κ.λπ).

Στη διάρκεια της διημερίδας θα διεξαχθεί και η **Μαθητική Ημερίδα Τοπικής Ιστορίας,** που διοργανώνουν οι Σχολικοί Σύμβουλοι Ευγενία Δανιηλίδου και Αντωνία Παπαδάκη σε συνεργασία με τη ΔΔΕ Πέλλας.

Σκοπός της διημερίδας είναι να αποτελέσει ο λαϊκός πολιτισμός ένα πεδίο πρόσφορο για τη διαπολιτισμική εκπαίδευση, για την πραγματοποίηση της «πολιτισμικής συνάντησης» και της ανάδειξης των κοινών πολιτισμικών στοιχείων, χωρίς ταυτόχρονα να παραγνωρίζονται και οι ιδιαιτερότητες οι οποίες καθορίζονται από τη γενική και την τοπική ιστορία.

 Μέσω των χορών και των άλλων στοιχείων λαϊκού πολιτισμού, τα οποία θα παρουσιαστούν, επιδιώκεται για τους συμμετέχοντες εκπαιδευτικούς και μαθητές :

* Να γνωρίσουν την λαογραφία από διάφορα γεωγραφικά διαμερίσματα.
* Να αξιοποιήσουν αυτά τα στοιχεία αργότερα στη σχολική πράξη (π.χ. σχολικές γιορτές).
* Να κινητοποιηθούν για μελέτη και επίσκεψη σε λαογραφικά μουσεία της περιοχής τους και να εμπλακούν με τα εκπαιδευτικά προγράμματα των μουσείων.
* Να αναπτύξουν εκπαιδευτικές δράσεις σχετικές με τον λαϊκό πολιτισμό μέσω της ανάλυσης διαφόρων όψεων π.χ. ήθη και έθιμα, χοροί, κοινωνική συγκρότηση, έθιμα του εορτολογίου, λαϊκή τέχνη/φορεσιές, λαϊκή λογοτεχνία (αίνιγμα, παραμύθι, τραγούδι) κ.λπ..
* Να κατανοήσουν τον λαϊκό πολιτισμό έτσι όπως προσεγγίζεται από τη σύγχρονη Λαογραφία.
* Να τονώσουν την εθνική και τοπική τους ταυτότητα.
* Να ενισχύσουν τη συλλογικότητα και τη συνεργασία.

 Σημειώνεται ότι κάθε σχολική μονάδα μπορεί να λάβει μέρος με ένα μόνο σχήμα μαθητών. Για τις μετακινήσεις των μαθητών θα τηρηθούν τα προβλεπόμενα από την κείμενη νομοθεσία, ιδίαις δαπάναις. Για τα σχολεία που θα απαιτηθεί διανυκτέρευση, η ΔΔΕ Πέλλας, σε συνεργασία με τις Ενώσεις Ξενοδόχων Αλμωπίας, θα φροντίσει για την εξασφάλιση ειδικών μειωμένων τιμών στα ξενοδοχεία. Η συμμετοχή μπορεί να ενταχθεί στις δημιουργικές εργασίες, στα Προγράμματα Σχολικών Δραστηριοτήτων και στις Καινοτόμες Δράσεις.

Παρακαλούνται οι σχολικές μονάδες που επιθυμούν να συμμετάσχουν στη διημερίδα, να δηλώσουν συμμετοχή (αριθμός μαθητών του χορευτικού σχήματος και συνοδών εκπαιδευτικών, επιθυμία διανυκτέρευσης, χρησιμοποίηση περιπτέρου) στο e-mail της ΔΔΕ Πέλλας, mail@dide.pel.sch.gr, **έως την Παρασκευή 30-03-2018.**

 **Ο ΔΙΕΥΘΥΝΤΗΣ Δ.Ε. ΠΕΛΛΑΣ**

 **ΘΩΜΑΣ ΜΠΑΧΑΡΑΚΗΣ**

 **ΗΛΕΚΤΡΟΛΟΓΟΣ ΜΗΧΑΝΙΚΟΣ**

 **ΠΕ12.05**